Karate do – originalus japonų beginklės savigynos menas. Pabrėžiant jo autentiškumą ir atsiribojant nuo „smūgio – spyrio“ sportais virtusių gausybės šiuolaikinių „karate“ stilių, šis menas šiandien vadinamas tradiciniu karate do. Jis, apjungdamas Okinavos savigynos sistemą „Tode“ su japonų Budo filosofija siekia vienintelio tikslo – pergalės be kovos. Šiandien tradicinis karate do ne tik viena efektyviausių savigynos sistemų pasaulyje, ne tik viena masiškiausių sporto šakų pasaulyje, šiandien tradicinis karate do labai efektyvus įrankis asmenybės tobulėjimo srityje. Visapusiška edukacija, asmenybės charakterio bruožų tobulinimas, rafinuotos technikos, harmoningas kūno raumenyno išsivystymas, galimybė silpnesniam įveikti stipresnį panaudojus suformuotus įgūdžius ir stiprią dvasią geriausiai apibūdina tai, ką mes vadiname tradiciniu karate do.